BASES REGULADORAS PARA A SELECCIÓN DE PERSOAL MEDIANTE A CONSTITUCIÓN DUNHA BOLSA DE EMPREGO PÚBLICO TEMPORAL
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 22/07/2015)

Mediante acordo da Xunta de Goberno Local, en sesión celebrada con data 6 de xullo de 2015, aprobáronse as bases reguladoras do proceso de selección de persoal mediante a constitución dunha bolsa de emprego público temporal, o que se fai público, a efectos de proceder á súa convocatoria, e que os interesados presenten a documentación requerida na mesma, no prazo de dez (10) días naturais contados a partir do día seguinte ao da publicación do presente Edicto no Boletín Oficial da Provincia de Pontevedra.1.—Por providencia de Alcaldía incoase expediente para a selección de persoal laboral temporal para as seguintes categorías de postos de traballo do Concello de Vila de Cruces, adscritas a servizos prioritarios ou esenciais mediante a constitución dunha Bolsa de Emprego Público Temporal. Esta convocatoria ten por obxecto constituír unha bolsa de emprego para a contratación laboral temporal de diferente persoal cando concorra algunha das seguintes circunstancias: 2.—A través desta convocatoria preténdese seleccionar o persoal que integrará a bolsa de emprego e regular a cobertura dos postos ofertados cando concorra algunha das causas sinaladas no apartado anterior.3.—En todo caso, estas contratacións estarán supeditadas ás limitacións establecidas na Lei de Orzamentos xerais do Estado de cada ano e a existencia de consignación económica no orzamento municipal.1.—A Bolsa de Emprego Público Temporal formase para os seguintes postos de traballo: As súas características relaciónanse no Anexo I 2.—Están excluídas as contratacións que deriven de proxectos ou programas de colaboración con outras administracións e as subvencionadas con fondos europeos cando nas súas bases se estableza un determinado sistema de selección ou a necesidade de que se oferten a través de servizos públicos de emprego.3.—Non se procederá a contratación temporal ou nomeamento de persoal á marxe da bolsa para o exercicio de funcións iguais ou similares ás correspondentes ós postos ofertados O texto integro das bases publicarase no Boletin oficial da provincia de Pontevedra no taboleiro de anuncios do Concello e na páxina web dándolle os interesados un prazo de 10 días naturais para presentar as solicitudes de participación contados a partir do seguinte a publicación das bases no BOP de Pontevedra. Para ser admitido á realización destas probas selectivas, os aspirantes deberán reunir os seguintes requisitos: a) Ser español ou nacional dun Estado membro da Unión Europea ou nacional de calquera dos Estados aos que, en virtude de Tratados Internacionais celebrados pola Unión Europea e ratificados por España, sexa de aplicación a libre circulación de traballadores. Tamén serán admitidas aquelas persoas a que fai referencia o artigo 57, relativo ao acceso ao emprego público de nacionais doutros Estados, da Lei 7/2007, de 12 de abril, do Estatuto Básico do Empregado Público. b) Posuír a capacidade funcional para o desempeño das tarefas correspondentes. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non estar separado mediante expediente disciplinario do servizo de calquera das Administracións Públicas ou dos órganos constitucionais o estatutarios das Comunidades Autónomas, nin estar en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñan no caso do persoal laboral. No caso de ser nacional doutro Estado, non atoparse inhabilitado ou en situación equivalente nin estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Os requisitos anteriormente enumerados deberán posuírse no momento de finalizar o prazo de presentación de solicitudes e manterse ata o momento da contratación. As persoas con minusvalías serán admitidas en condicións de igualdade cos demais aspirantes, agás que a restrición padecida lles impida ou que resulte incompatible co desempeño das funcións propias da praza. O tribunal examinará e resolverá motivadamente estas peticións podendo solicitar o oportuno informe dos organismos competentes. As instancias solicitando tomar parte nas probas selectivas cumprimentaranse conforme ao modelo previsto no Anexo II destas Bases “ MODELO DE SOLICITUDE BOLSA DE EMPREGO, que poderá descargar na páxina web ou solicitar no rexistro do Concello de Vila de Cruces, acompañado dos seguintes documentos: a) Fotocopia do DNI. Os aspirantes nacionais da Unión Europea ou nacionais de calquera dos Estados dos que en virtude de Tratados Internacionais celebrados pola Unión Europea e ratificados por España sexa de aplicación a libre circulación de traballadores, deberán presentar unha fotocopia compulsada do documento de identidade ou pasaporte do seu país de orixe. As persoas ás que fai referencia o artigo 57.2 da Lei 7/2007, de 12 de abril, do Estatuto Básico do Empregado Público, deberán presentar unha fotocopia compulsada do pasaporte, do visado e, no seu caso, do resgardo de ter solicitada a correspondente tarxeta de identidade de estranxeiros ou do resgardo de ter solicitada a exención de visado e a correspondente tarxeta de identidade de estranxeiros. De non ter solicitados estes documentos deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa, do español ou do nacional doutro Estado Membro da Unión Europea, de que non está separado de dereito do seu cónxuxe e, no seu caso, do feito de que o aspirante é menor de vinte un anos ou que sendo maior desa idade vive a súas expensas. b) Documentación acreditativa dos méritos alegados e que serán obxecto de valoración na fase de concurso, acreditadas na forma establecida na Base sexta. c) Xustificante de ter pagada a taxa: A solicitude xunto coa documentación indicada poderá presentarse no Rexistro do Concello ou nas demais oficinas públicas previstas no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. No caso de que a solicitude non se presente no Rexistro do Concello deberá enviarse un fax ao número 986582492 co documento acreditativo da súa presentación en prazo. O prazo de presentación de solicitudes será de 10 días naturais contados a partir do día seguinte ao da publicación do anuncio no Boletín Oficial da Provincia. Os aspirantes quedan vinculados aos datos que fixeran constar na súa solicitude, podendo unicamente solicitar a súa modificación no prazo sinalado no primeiro parágrafo desta Base. Transcorrido dito prazo non se admitirá petición desta natureza. Para ser admitido será necesario que os aspirantes manifesten que reúnen os requisitos esixidos na convocatoria e presenten a documentación requirida conforme establecen as Bases cuarta e quinta. Terminado o prazo de presentación de instancias, o Presidente da Corporación, no prazo de cinco días naturais ditará Resolución declarando aprobada a lista provisional de admitidos e excluídos, con indicación das causas que motivan a exclusión, concedéndose un plazo de cinco días naturais para a subsanación de erros dende a publicación. A lista de admitidos e excluídos publicarase no taboleiro de anuncios e na páxina web do Concello. Finalizado o prazo de subsanación de erros, o Alcalde ditará nova Resolución, aprobando a lista definitiva de aspirantes admitidos e excluídos. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. O Tribunal poderá constituírse e actuar validamente cando se encontren presentes ao menos tres dos seus membros, precisándose en todo caso, a asistencia do Presidente e Secretario. Os acordos adoptaranse por maioría de votos dos membros presentes e no seu caso o empate resolverase co voto de calidade do Presidente. As actuacións do Tribunal cualificador axustaranse ao disposto na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común. As deliberacións do Tribunal non serán públicas e terán o carácter de secretas. Cada tribunal poderá dispoñer da incorporación de asesores especialistas, con voz pero sen voto, cando a natureza ou as circunstancias dalgunha das probas aconselle. Estes asesores limitaranse a prestar a súa colaboración nas súas especialidades técnicas. Os membros do Tribunal nos que concorra algunha das causas previstas no artigo 28 da Lei 30/1992 deberán absterse de intervir notificándoo ao Presidente. Así mesmo, os aspirantes poderán recusar aos membros do Tribunal cando concorra algunha das causas do artigo 28 da citada Lei. O Tribunal poderá dispoñer a incorporación de asesores especialistas para todas ou algunha das probas. A composición dos distintos tribunais será a seguinte: A selección dos aspirantes realizarase mediante o sistema de concurso –oposición. A elección do citado proceso fundaméntase na especialidade da praza, na natureza das funcións a desempeñar e porque permite valorar a experiencia profesional previa, axustándose polo tanto ao establecido no artigo 61 da Lei 7/2007, de 12 de abril, do Estatuto Básico do Empregado Público. A fase de concurso será previa á da oposición. A fase de oposición consistirá en dous exercicios e versará sobre o programa correspondente a cada un dos postos de traballo ofertados de carácter obrigatorio e eliminatorio, sendo necesario superar a fase de oposición. En calquera momento o Tribunal poderá requirir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Será anterior á fase de oposición. Consistirá na evaluación dos méritos alegados por cada un dos aspirantes á data de finalización do prazo de presentación de instancias. Toda a documentación que se presente será orixinal ou copia cotexada para poder ser valorada. Nesta fase valoraranse os méritos conforme ao seguinte baremo: — Polo desempeño dun posto de traballo de igual ou similar categoría e contido profesional ó convocado: a razón de 0,30 puntos por mes de servizo, hasta un máximo de 6 puntos. A valoración reducirase proporcionalmente no caso de que os servizos foran prestados a tempo parcial. A experiencia profesional deberá acreditarse mediante certificación expedida pola Administración Pública ou empresa correspondente, copia de contrato de traballo acompañado de informe de vida laboral, certificado de servizos ou calquera outro medio admisible en dereito, no que conste a praza e o posto de traballo desempeñados e o período de prestación dos servizos. — Para os postos de operario–condutor de servizos múltiples por estar en posesión do carné de conducir C1: 1 punto. Neste apartado computaranse a asistencia a cursos de formación e perfeccionamento directamente relacionados co posto ó que obta, dos que os interesados posúan certificado ou credencial de asistencia, sempre que os cursos fosen impartidos por unha Administración Pública, un Centro Oficial de Formación ou institución homologada valoraranse segundo a seguinte escala: De máis de 100 horas………0,8 puntos De 51 a 100 horas ………….0,6 puntos De 25 a 50 horas ……….….0,4 puntos Entre 5 e 25 horas……. 0,2 puntos Os cursos que veñan cuantificados por créditos deberán especificar as horas que correspondan a cada crédito, no seu defecto o tribunal cuantificará en 10 horas cada crédito. Os cursos que non especifiquen o número de horas ou a equivalencia entre o número de créditos e número de horas non se poderá valorar. Os cursos acreditaranse mediante copia compulsada do diploma ou certificado de aproveitamento ou asistencia, debendo constar expresamente a duración dos mesmos. Nos cursos que non se acredite o número de horas asignarase a puntuación mínima. En ningún caso, o Tribunal poderá presumir a concorrencia de mérito algún distinto dos alegados e xustificados documentalmente dentro do período de presentación de instancias, agás causas de forza maior alegadas no momento de presentación da solicitude de admisión a este proceso de selección, sendo da exclusiva responsabilidade do aspirante, a falta ou defecto na acreditación dos méritos por el alegados que impida ao Tribunal a súa valoración en termos de igualdade con respecto ao resto dos aspirantes. Unha vez efectuada polo Tribunal a valoración dos méritos publicarase no Taboleiro de anuncios e na páxina web do concello a puntuación obtida na fase de concurso e fixarase data e hora lugar para relaización do primeiro exercicio. A Valoración dos méritos e publicación realizarase en todo caso antes da realización da fase da oposición Cada un dos exercicios obrigatorios da fase de oposición será cualificado de cero (0) a dez (10) puntos. Para aprobar cada un dos exercicios necesitarase obter unha puntuación mínima ade (5) puntos en cada proba. O primeiro exercicio: consistirá nunha proba obrigatoria tipo test na que se poderá acadar entre 0 e 10 puntos referidas o contido de cada posto. Será necesario obter unha puntuación mínima que acade cinco (5) puntos. O segundo exercicio: consistirá nunha proba práctica. Desenvolverase unha proba práctica relacionada co posto de traballo a desempeñar. Poderase acadar entre cero (0) e dez (10) puntos referidas ao contido de cada posto. Será necesario obter unha puntuación mínima que acade cinco (5) puntos. Aqueles aspirantes que superen a fase de oposición sumaráselle a puntuación obtida na fase de concurso. A puntuación final do concurso-oposición virá determinada pola suma de puntuacións obtidas en cada unha das fases. Coñecemento da lingua galega: Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes dependendo do posto de traballo: CELGA 2 para os postos de operario, operario-conductor, conserxe; CELGA 3 para o posto de auxiliar administrativo; CELGA 4 para o posto de administrativo ou equivalente debidamente homologado polo órgano competente en materia de política lingüística da Xunta de Galicia (curso de iniciación de galego de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, DOG nº 146). A proba consistirá nun exame tipo test elixido por sorteo de entre dous propostos polo tribunal. O tempo máximo para a realización do exercicio será 30 minutos. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Os aspirantes serán convocados por orde alfabética e en chamamento único, quedando decaídos do seu dereito os opositores que non comparezan. Deberán presentarse provistos do seu DNI, ou documento fidedigno acreditativo da súa personalidade a xuizo do Tribunal. O lugar, data e hora de celebración dos exercicios anunciarase no Taboleiro de Anuncios do Concello e na páxina web do Concello. Os aspirantes serán convocados, provistos do seu DNI para cada exercicio en chamamento único, sendo excluídos da oposición os que non comparezan, e agás causa de forza maior debidamente acreditada e libremente apreciada polo Tribunal. A non presentación dun aspirante a calquera dos exercicios obrigatorios determinará automaticamente o decaemento do seu dereito a participar no mesmo, quedando excluído, en consecuencia, do procedemento selectivo. O Tribunal poderá requirir en calquera momento aos aspirantes que acrediten a súa identidade. Se durante o proceso selectivo chegara a coñecemento do Tribunal que algún dos aspirantes carecera dos requisitos necesarios para participar na convocatoria, comunicarao ao Presidente, que dará conta aos órganos competentes das inexactitudes aos efectos procedentes. A actuación dos opositores será por orde alfabético. A puntuación final virá determinada pola suma das puntuacións obtidas por cada aspirante na fase de concurso e na fase de oposición. En caso de empate na puntuación final, resolverase segundo os seguintes criterios: en primeiro lugar terase en conta a maior puntuación obtida na fase de oposición, de persistir empate a obtida na fase de concurso. Se aínda persiste decidirase por sorteo público. Rematada a cualificación dos aspirantes, e logo de sumadas as puntuacións totais do concurso e da fase de oposición o tribunal confeccionará a bolsa de empregos por orde de maior a menor puntuación segundo o posto de traballo ofertado. Este será sometida o Alcalde para súa aprobación, publicación no taboleiro de anuncios e na páxina web do Concello e coñecemento dos interesados. Esta bolsa de traballo servira para cubrir necesidades transitorias de persoal que requiran puntualmente a contratación de persoal laboral por incapacidade laboral temporal, permisos ou licenzas ou excepcionalmente para atender servizos temporais, estacionais ou urxentes que non poidan prestarse co persoal existente sempre previa tramitación do expediente correspondente que xustifique as necesidades concretas do servizo e lexitimen a correspondente contratación. A Bolsa de traballo de cada categoría terá unha vixencia de 4 anos, prorrogables por outros catro anos, salvo que se derogue expresamente ou ata o momento en que houbese un novo proceso selectivo. Poderán incorporar novos candidatos mediante convocatoria pública. Nas contratacións respetaranse os límites máximos dos contratos temporais previstos na lexislación laboral. Cando se proceda a contratación temporal ofertaráselle o posto de traballo ó primeiro da lista, polo medio que permita ter constancia do seu chamamento, en caso de ser urxente o chamamento para evitar graves prexuízos o servizo público poderase facer telefonicamente, deixando constancia no expediente. Daráselle un prazo de 48 horas pra que acepte ou renuncie ó posto ofertado. En caso de non recibir contestación no prazo de 48 deste a comunicación sobreenténdese que renuncia o posto e poderá chamarse ó seguinte candidato da lista. Antes de levar a cabo a contratación o aspirante deberá achegar a seguinte documentación: — Declaración xurada de non estar incurso en causa de incompatibilidade ou incapacidade e de non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, e non estar inhabilitado para o exercicio de funcións públicas. No caso de ser nacional doutro Estado, non estar inhabilitado ou en situación equivalente nin estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. — Certificado médico acreditativo de non padecer enfermidade ou defecto físico o psíquico que lle impida o normal desempeño do cargo e exercicio das correspondentes funcións. Os aspirantes que fixeran valer a súa condición de persoas con discapacidade deberán presentar certificación expedida polos órganos competentes que acrediten tal condición, así como a compatibilidade no desempeño das tarefas e funcións correspondentes. — Certificado de conta bancaria da que sexa titular o aspirante coa finalidade de proceder ao aboamento das nóminas. — Número de Seguridade Social Se dentro do prazo indicado, e agás casos de forza maior, o aspirante proposto non presentara a documentación e/ou non se reúnen os requisitos esixidos, o aspirante non poderá ser contratado e serán anuladas as actuacións, sen perxuicio da responsabilidade en que incorrera por falsidade na instancia. Por resolución de Alcalde aprobaranse as proposta de contratación. Unha vez notificada a Resolución ao interesado, deberá comparecer no prazo que se sinale para formalizar o correspondente contrato. Os integrantes das listas que o serán convocados para facer efectiva a súa contratación non se presenten ou renuncien a esta perderán os seus dereitos e quedarán excluídos das listas durante un ano. Unha vez transcorrido este prazo poderán solicitar de novo a súa inscrición. A renuncia á continuidade no desempeño dun posto de traballo terá a mesma consecuencia. Os integrantes das listas que non se atopen prestando servizos poden solicitar a suspensión das citacións mediante solicitude o efecto. A convocatoria, as súas bases e cantos actos administrativos se deriven desta, así como das actuacións do Tribunal, poderán ser impugnados polas persoas interesadas, nos casos e na forma establecidos na Lei 30/1992, de 26 de novembro. Para o non previsto nestas bases estarase ao establecido na Lei 7/2007 de 12 de abril, do Estatuto Básico do Empregado Público, Decreto Lexislativo 1/2008, de 13 de marzo, polo que se aproba o texto refundido da Lei de Función Pública de Galicia, a Lei 7/1985, de 2 de abril, Reguladora das Bases de Réxime Local, e o Real Decreto Lexislativo 781/1986, de 18 de abril, polo que se aproba o Texto Refundido das Disposicións legais vixentes en materia de Réxime Local, ao Real Decreto Lexislativo 1/1995 de 24 de marzo, polo que se aproba o Texto Refundido da Lei de Estatuto dos Traballadores e no Real Decreto Lei 364/1995, de 10 de marzo, que aproba o Regulamento Xeral de Ingreso do Persoal a servizo da Administración Xeral do Estado. — Requisitos para o desempeño do posto. Ademais dos requisitos xerais sinalados na base cuarta, os aspirantes a este posto deberán: — O posto de traballo estará adscrito a brigada de servizos múltiples e as funcións que ten encomendadas son as propias de peón conductor e, entre outras, a título meramente enunciativo, as seguintes: • Condución de vehículos e maquinaria de vías e obras. • Recollida de lixo. • Tareas de bacheo. • Realización de pequenas reparacións mecánicas e de mantemento da maquinaria. • Manexo e condución de tractor e maquinaria de desbroce. • Mantenemento de instalacións municipais • Realización de tarefas de xardinería e limpeza de vías. • Calquera outra correspondente á súa categoría. Primeiro: De carácter obrigatorio e eliminatorio. Consistirá en contestar por escrito 20 preguntas tipo test con catro respostas alternativas propostas polo tribunal e correspondentes ó contido do programa. Segundo: De carácter obrigatorio e eliminatorio. Consistirá na realización dunha proba de habilidade proposto polo tribunal e relacionado coas materias contidas no programa no tempo que determine o tribunal 1.—Coñecemento do termo municipal de Vila de Cruces.2.—Mantemento de instalacións municipais.3.—Lei 31/1.995, de Prevención de Riscos Laborais: Obxeto e ámbito de aplicación. Nocións básicas de Seguridade e Hixiene no traballo aplicables a posto a cubrir.4.—Realización de tarefas de xardinería, mantemento de camiños, limpeza de vías e recollida de lixo. Ferramentas, maquinaria de uso frecuente dos servicios municipais, materiais a utilizar.5.—O Código de Circulación. Circulación de Vehículos a Motor e Seguridade Vial. Dotación dos vehículos: placas, sinais, distintivos nos vehículos, accesorios, repostos e ferramentas que deben levar os vehículos a motor. — Requisitos para o desempeño do posto. Ademais dos requisitos xerais sinalados na base cuarta, os aspirantes a este posto deberán: — O posto de traballo estará adscrito a brigada de servizos múltiples e as funcións que ten encomendadas son as propias de operario de servizos múltiples e, entre outras, a título meramente enunciativo, as seguintes: • Recollida de lixo. • Tareas de bacheo. • Realización de pequenas reparacións mecánicas e de mantemento da maquinaria. • Manexo e condución de tractor e maquinaria de desbroce. • Mantemento de instalacións municipais. • Realización de tarefas de xardinería e limpeza de vías. • Calquera outra correspondente á súa categoría. Primeiro: De carácter obrigatorio e eliminatorio. Consistirá en contestar por escrito 20 preguntas tipo test con catro respostas alternativas propostas polo tribunal e correspondentes ó contido do programa. Segundo: De carácter obrigatorio e eliminatorio. Consistirá na realización dunha proba de habilidade proposto polo tribunal e relacionado coas materias contidas no programa no tempo que determine o tribunal 1.—Coñecemento do termo municipal de Vila de Cruces 2.—Mantenemento de instalacións municipais: fontanería, albaliñeria, carpintería, pintura, ferramentas, tipos de materiais e nocións básicas.3.—Lei 31/1.995, de Prevención de Riscos Laborais: Obxeto e ámbito de aplicación. Nocións básicas de Seguridad e Hixiene no traballo aplicables ao posto a cubrir.4.—Ferramentas, maquinaria de uso frecuente polos servicios municipais, materiais a utilizar.5.—Mantemento e conservación de vías públicas: Averías máis frecuentes e a súa reparación. — Requisitos para o desempeño do posto. Ademais dos requisitos xerais sinalados na base cuarta, os aspirantes a este posto deberán: — O posto de traballo estará adscrito aos servizos administrativos, e as funcións que ten encomendadas son as propias de auxiliar administrativo, e entre outras, a título meramente enunciativo, as seguintes: • Recepción de documentos. • Atender chamadas telefónicas. • Atender visitas. • Archivo de documentos. • Cálculos elementais. • Informar sobre todo o referente ao departamento do que depende. • Estar o día da tramitación de expedientes. • Ter coñecemento do manexo de maquinaria de oficina, desde calculadoras ata fotocopiadoras, pasando por ordenadores personais e os programas informáticos que conlevan, ferramentas ofimáticas (word, excel). • Calquera outra correspondente á súa categoría. Primeiro: De carácter obrigatorio e eliminatorio. Consistirá en contestar por escrito 20 preguntas tipo test con catro respostas alternativas propostas polo tribunal e correspondentes ó contido do programa. Segundo: De carácter obrigatorio e eliminatorio. Consistirá na confección dun documento no ordenador seguindo as instruccións dadas polo órgano de selección utilizando ferramentas ofimáticas (word e excel). Valorarase a corrección e presentación do exercicio.1.—O municipio: concepto, elementos. O termo municipal. A poboación. O padrón.2.—Organización municipal. O Alcalde, Pleno, Xunta de Goberno Local. Competencias Municipais.3.—O concello de Vila de Cruces. Estrutura política e administrativa. Dependencias e servizos do Concello de Vila de Cruces.4.—Fontes do dereito administrativo. A potestade regulamentaria na esfera local: Ordenanzas, Regulamentos e Bandos.5.—O procedemento administrativo. Fases do procedemento.6.—Acto administrativo. Requisitos dos actos. Eficacia dos actos. Notificación e publicación.7.—Rexistro de entrada e saída de documentos. Comunicacións e notificacións.8.—Revisión dos actos administrativos. Revisión de Oficio. Recursos Administrativos. Recurso contencioso –Administrativo.9.—A responsabilidade da Administración pública. Responsabilidade patrimonial. A Responsabilidade das autoridades e persoal ao servizo das administracións públicas.10.—Formas de xestión dos servizos públicos. — Requisitos para o desempeño do posto. Ademais dos requisitos xerais sinalados na base cuarta, os aspirantes a este posto deberán: — O posto de traballo estará adscrito aos servizos administrativos, e as funcións que ten encomendadas son as propias de administrativo, e entre outras, a título meramente enunciativo, as seguintes: • Recepción de documentos. • Atender chamadas telefónicas. • Atender visitas. • Archivo de documentos. • Tarefas de trámite e colaboración, seguemento de expedientes. • Tarefas de apoio os departamentos de secretaria, intervención, servizos sociais. • Informar sobre todo o referente ao departamento do que depende. • Estar o día da tramitación de expedientes. • Ter coñecemento do manexo de maquinaria de oficina, desde calculadoras ata fotocopiadoras, pasando por ordenadores personais e os programas informáticos que conlevan, ferramentas ofimáticas (word, excel). • Calquera outra correspondente á súa categoría. Primeiro: De carácter obrigatorio e eliminatorio. Consistirá en contestar por escrito 20 preguntas tipo test con catro respostas alternativas propostas polo tribunal e correspondentes ó contido do programa. Segundo: De carácter obrigatorio e eliminatorio. Consistirá na confección dun documento no ordenador seguindo as instruccións dadas polo órgano de selección utilizando ferramentas ofimáticas (word e excel). Valorarase a corrección e presentación do exercicio.1.—A Constitución Española do 1978. Principios Xerais.2.—O municipio: concepto, elementos. O termo municipal, a poboación. Competencias Municipais, o Padrón.3.—Organización municipal. O Alcalde, Pleno, Xunta de Goberno Local. Convocatoria e orde do día. Votacións. Actas.4.—Fontes do dereito administrativo. A potestade regulamentaria na esfera local: Ordenanzas, Regulamentos e Bandos.5.—O procedemento administrativo. Fases do procedemento.6.—Acto administrativo. Requisitos dos actos. Eficacia dos actos. Notificación e publicación.7.—Rexistro de entrada e saída de documentos. Comunicacións e notificacións.8.—Revisión dos actos administrativos. Revisión de Oficio. Recursos Administrativos. Recurso.9.—Impugnacións e accións contra actos e acordos das entidades locais. Contencioso –Administrativo.10.—A responsabilidade da Administración pública. Responsabilidade patrimonial. A Responsabilidade das autoridades e persoal ao servizo das administracións públicas.11.—Formas de xestión dos servizos públicos.12.—Os bens das entidades locais: clases. Réxime xurídico dos bens de dominio público e patrimoniais. O inventario de bens.13.—Clases de empregados ao servizo das Administracións públicas. Dereitos e deberes dos empregados públicos.14.—Réxime disciplinario e incompatibilidades dos empregados públicos: faltas e sancións.15.—O orzamento xeral das entidades locais. Elaboración e aprobación. Referencia ás bases de execución do orzamento. As modificacións de crédito. Clasificación funcional e económica.16.—Gasto público local. Crédito orzamentario. Vinculación xurídica. Fases do procedemento do gasto. Anticipos de Caixa Fixa. Pagos a Xustificar.17.—Facendas locais. Enumeración dos recursos das entidades locais.18.—Contratación administrativa. Elementos dos contratos. Tipos de Contratos administrativos.19.—A Administración electrónica. A Lei 11/2007 de acceso electrónico dos cidadáns aos servizos públicos. A calidade dos servizos públicos e de atención ao cidadán.20.—O concello de Vila de Cruces. Estrutura política e administrativa. Dependencias e servizos do Concello de Vila de Cruces. — Requisitos para o desempeño do posto. Ademais dos requisitos xerais sinalados na base cuarta, os aspirantes a este posto deberán: — O posto de traballo estará adscrito aos servizos administrativos, e as funcións que ten encomendadas son as propias de conserxe, e entre outras, a título meramente enunciativo, as seguintes: • Apertura e peche de dependencia. • Control e acceso ó centro público no que estea destinado/a. • Mantemento ordinario de edificios públicos (pequenas reparacións e mantemento que non requiran cualificación técnica). • Labores de xardinería nas dependencias anexas ao centro no que se encontre destinado/a. • Organización do correo. • Substitución e control de materiais nas dependencias. • Dar información ao público sobre dependencias e localización de oficinas. • Axudar a traslado de oficinas, arquivos, mobiliario e outros enseres. • Realizar tarefas básicas de limpeza. • Calquera outra correspondente á súa categoría. Primeiro: De carácter obrigatorio e eliminatorio. Consistirá en contestar por escrito 20 preguntas tipo test con catro respostas alternativas propostas polo tribunal e correspondentes ó contido do programa. Segundo: De carácter obrigatorio e eliminatorio. Consistirá na realización dunha proba de habilidade co fin de demostrar a capacidade dos aspirantes para realizar pequenos traballos de mantemento e reparacións das instalacións que non esixan unha especial cualificación técnica.1.—O concello de Vila de Cruces. Organización e funcionamento. Termo municipal. Dependencias e servizos do Concello de Vila de Cruces.2.—Regras básicas de atención o cidadán. Control de acceso, identificación, atención e recepción do persoal visitante.4.—Coñecementos básicos de mantemento de edificios públicos.5.—Organización e o funcionamento dun colexio. D./D.ª ___________________________________________, con DNI núm. ________________, con domicilio a efectos de notificacións en _______________________________, do Concello de ___________________________, Provincia de __________________________, con num. de TLF. _________________________ enterado, 1. Que desexo formar parte no proceso de selección convocado polo Concello de Vila de Cruces para a creación dunha BOLSA DE TRABALLO para postos de (MARCAR CUNHA X): 2. Que reúno todos e cada un dos requisitos esixidos na convocatoria publicada no Boletín Oficial de la Provincia de Pontevedra de data. para o desempeño do mencionado posto de traballo.3. Que se xunta á presente solicitude documentación acreditativa dos documentos esixidos en la Base Cuarta da presente convocatoria e dos seguintes méritos que alego: • • • • Por todo o exposto SOLICITO ser admitido ao proceso selectivo con acatamento expreso das bases da convocatoria ……… En _________________________ a __________ de _________________ de _____________ Sinatura”. Vila de Cruces, a 9 de xullo de 2015.—O Alcalde, Jesús Otero Varela.